CELEX: C2005/281/44
Language: hu
Date: 2005-11-12 00:00:00
Title: T-314/05. sz. ügy: E. Arko és társai által az Európai Közösségek Bizottsága ellen 2005. augusztus 10-én benyújtott kereset

12.11.2005   
            
            
               HU
            
            
               Az Európai Unió Hivatalos Lapja
            
            
               C 281/23
            
         E. Arko és társai által az Európai Közösségek Bizottsága ellen 2005. augusztus 10-én benyújtott kereset
   (T-314/05. sz. ügy)
   (2005/C 281/44)
   Az eljárás nyelve: francia
   Felek
   Felperesek: Eva Arko (lakóhelye: Brüsszel [Belgium]) és további 28 személy (képviselőik: S. Rodrigues és A. Jaume ügyvédek)
   Alperes: az Európai Közösségek Bizottsága
   A felperesek kereseti kérelmei
   
               —
            
            
               mondják ki az alperes által elfogadott, kinevezésről szóló határozat azon részének megsemmisítését, amelyben az a felperesek besorolási és fizetési fokozatát a személyzeti szabályzat XIII. melléklete 12. cikke (3) bekezdésének 2004. május 1-je óta hatályos rendelkezései alkalmazásával állapítja meg;
            
         
               —
            
            
               jelezzék az alperesnek a megtámadott határozatok megsemmisítésével járó jogkövetkezményeket, különös tekintettel – a felperesek kinevezéséről szóló határozat hatálybalépésének időpontjára visszamenő hatállyal – a személyzeti szabályzat XIII. melléklete 2. cikkének (1) bekezdésében foglalt egyenértékűségi táblázat alapján történő újrabesorolásukra;
            
         Másodlagosan:
   
               —
            
            
               kötelezzék a Bizottságot a felperesek által a személyzeti szabályzat XIII. melléklete 2. cikkének (1) bekezdése alapján történő besorolásuk megtagadása miatt – a felperesek kinevezéséről szóló határozat hatálybalépésének időpontja óta – elszenvedett kár megtérítésére;
            
         Minden esetben:
   
               —
            
            
               kötelezzék az alperest az összes költség viselésére.
            
         Jogalapok és fontosabb érvek
   A felperesek a Bizottság tisztviselői, akik a személyzeti szabályzat 2004. május 1-jei hatálybalépését megelőzően lezajlott felvételi versenyvizsga sikeres pályázói voltak. Miután az említett időpontot követően felvételt nyertek, kinevezésükre az új személyzeti szabályzatban meghatározott besorolási és fizetési fokozat alapján került sor, amely álláspontjuk szerint rájuk nézve kedvezőtlenebb. Jelen keresettel e kinevezésüket vitatják.
   A felperesek előadják, hogy jelen esetben a személyzeti szabályzat XIII. mellékletének 12. cikke nem alkalmazható, másodsorban pedig e rendelkezés jogellenes, mivel a közösségi jog több elvét is sérti. Ezzel kapcsolatban elsősorban a hátrányos megkülönböztetés tilalmára, valamint az egyenlő bánásmód és a munkavállalók szabad mozgásának elvére hivatkoznak. A felperesek álláspontja szerint ezeket az elveket sérti az a tény, hogy az érintett tisztviselők többsége az új tagállamok állampolgára. Véleményük szerint az ugyanezen az alkalmassági listán szereplő, de 2004. május 1-je előtt kinevezett tisztviselőkhöz képest hátrányos megkülönböztetést szenvedtek el.
   A felperesek ezzel kapcsolatban hivatkoznak még a személyzeti szabályzat 30. cikkének állítólagos megsértésére is, amely előírja, hogy az új tisztviselőket a versenyvizsga-kiírásban szereplő besorolási fokozatba és beosztásba kell kinevezni, illetve a jogos bizalom, a jogbiztonság, a gondos ügyintézés, az arányosság és az igazgatás gondoskodási kötelezettsége elvének állítólagos megsértésére, valamint hatáskörrel való visszaélésre.